Ελληνικές βουλευτικές εκλογές Μαΐου 2023

Οι ελληνικές βουλευτικές εκλογές του Μαΐου 2023 ήταν πρόωρες και πραγματοποιήθηκαν στην Ελλάδα την Κυριακή 21 Μαΐου. Διεξήχθησαν λίγες εβδομάδες πριν τη λήξη της θητείας της κυβέρνησης της Νέας Δημοκρατίας.

Ήταν οι πρώτες εκλογές από το 1990 στις οποίες δεν ίσχυσε το εκλογικό σύστημα της ενισχυμένης αναλογικής, που καταργήθηκε με τον νόμο 4406/2016, αλλά εκείνο της απλής αναλογικής. Δεδομένου αυτού του παράγοντα, ο οποίος καθιστά δυσκολότερο τον σχηματισμό μιας αυτοδύναμης μονοκομματικής κυβέρνησης και σε συνδυασμό με την ανυπαρξία κουλτούρας πολιτικών συναινέσεων, αρκετοί πολιτικοί αναλυτές θεωρούσαν την πιθανότητα διεξαγωγής δεύτερων εκλογών μεγάλη.

Στήθηκαν 21.262 εκλογικά τμήματα στην Ελλάδα και 188 εκλογικά τμήματα στο εξωτερικό συνολικά. Από τις εκλογές αυτές προέκυψε η σύνθεση της ΙΘ΄ Κοινοβουλευτικής Περιόδου της Βουλής των Ελλήνων, που συγκλήθηκε στις 28 Μαΐου, ύστερα από την αλλαγή κατά τέσσερις ημέρες της αρχικής προθεσμίας σύγκλησης, που ήταν η 1η Ιουνίου 2023.

Πρώτο κόμμα ανεδείχθη η Νέα Δημοκρατία με ποσοστό 40,79% και 146 έδρες, δεύτερο κόμμα ο Συνασπισμός Ριζοσπαστικής Αριστεράς - Προοδευτική Συμμαχία με 20,07% και 71 έδρες, τρίτο κόμμα το Πανελλήνιο Σοσιαλιστικό Κίνημα - Κίνημα Αλλαγής με 11,46% και 41 έδρες, τέταρτο κόμμα το Κομμουνιστικό Κόμμα Ελλάδας με 7,23% και 26 έδρες και πέμπτο η Ελληνική Λύση με 4,45% και 16 έδρες.

Η συμμετοχή ανήλθε στο 61,10% και η αποχή στο 38,90%, επί των εγγεγραμμένων ψηφοφόρων.

Επειδή κανένα κόμμα δεν κατάφερε να συγκεντρώσει την απαιτούμενη κοινοβουλευτική πλειοψηφία για τον σχηματισμό αυτοδύναμης κυβέρνησης, και λόγω των άκαρπων προσπαθειών συγκρότησης κυβέρνησης συνεργασίας, η Πρόεδρος της Δημοκρατίας Κατερίνα Σακελλαροπούλου έδωσε εντολή σχηματισμού υπηρεσιακής κυβέρνησης, στον Πρόεδρο του Ελεγκτικού Συνεδρίου, Ιωάννη Σαρμά και προκήρυξε εκλογές για τις 25 Ιουνίου 2023.

 Εκλογικό σύστημα 

Η εκλογή μελών για τη Βουλή των Ελλήνων γίνεται με άμεση, καθολική και μυστική ψηφοφορία κάθε τέσσερα χρόνια.Βουλή των Ελλήνων: Σύνταγμα-Άρθρο 51Βουλή των Ελλήνων: Σύνταγμα-Άρθρο 53 Για τις βουλευτικές εκλογές η Ελληνική επικράτεια χωρίζεται σε 59 εκλογικές περιφέρειες.

Δικαίωμα ψήφου για την εκλογή βουλευτών έχουν όλοι οι Έλληνες πολίτες υπό τις εξής προϋποθέσεις: έχουν συμπληρώσει το 17ο έτος της ηλικίας τους (μέχρι τις 31 Δεκεμβρίου του έτους των εκλογών), είναι εγγεγραμμένοι σε εκλογικό κατάλογο δήμου της χώρας και δεν έχουν στερηθεί το δικαίωμα του εκλέγειν.Υπουργείο Εσωτερικών: Βουλευτικές εκλογές - Ενδιαφέρουν τον πολίτη Από το 2019, δικαίωμα ψήφου έχουν και οι Έλληνες του εξωτερικού, οι οποίοι τα τελευταία 35 χρόνια έχουν ζήσει δύο χρόνια στην Ελλάδα και έχουν υποβάλει φορολογική δήλωση Ε1 ή Ε2 ή Ε3 ή Ε9 είτε το τρέχον είτε το προηγούμενο φορολογικό έτος. Οι εκλογείς του εξωτερικού επιλέγουν το ψηφοδέλτιο επικρατείας του κόμματος που επιθυμούν χωρίς να βάζουν σταυρό προτίμησης και η ψήφος τους μετράει ισότιμα στο συνολικό εκλογικό αποτέλεσμα.Με συντριπτική πλειοψηφία το νομοσχέδιο για την ψήφο των αποδήμων Η άσκηση του εκλογικού δικαιώματος είναι υποχρεωτική, χωρίς ωστόσο να εφαρμόζονται οι κυρώσεις που επιβάλλονται για όσους απέχουν.thumb|Το παραβάν σε εκλογικό τμήμα στο Άργος.Εκλόγιμοι για τις βουλευτικές εκλογές (δικαίωμα του εκλέγεσθαι) είναι οι Έλληνες πολίτες που έχουν συμπληρώσει το 25ο έτος της ηλικίας τους κατά την ημέρα της εκλογής και έχουν τη νόμιμη ικανότητα του εκλέγειν.Υπουργείο Εσωτερικών: Βουλευτικές εκλογές - Ενδιαφέρουν τους υποψηφίους

Ο αριθμός των βουλευτών για όλη την ελληνική επικράτεια ορίζεται σε 300. Από αυτούς, οι 285 εκλέγονται στις εκλογικές περιφέρειες, ενώ οι υπόλοιποι δεκαπέντε εκλέγονται ενιαία σε ολόκληρη την επικράτεια (βουλευτές επικρατείας).Υπουργείο Εσωτερικών: Βουλευτικές εκλογές - Ενδιαφέρουν τους συνδυασμούς

Το σύστημα εκλογής των μελών της Βουλής των Ελλήνων σε αυτές τις εκλογές είναι η απλή αναλογική με όριο εισόδου στη Βουλή το 3%.Νόμος 4406/2016 : Αναλογική εκπροσώπηση των πολιτικών κομμάτων, διεύρυνση του δικαιώματος εκλέγειν και άλλες διατάξεις περί εκλογής Βουλευτών.

 Πλαίσιο εκλογών 

 Πολιτικό πλαίσιο 
Στις βουλευτικές εκλογές του 2019, πρώτο κόμμα είχε αναδειχθεί η Νέα Δημοκρατία, με ποσοστό 39,85%, ενώ το έως τότε κυβερνών κόμμα, ο ΣΥΡΙΖΑ, είχε έρθει δεύτερο συγκεντρώνοντας το 31,53% των ψήφων. Λόγω της ενισχυμένης αναλογικής, η Νέα Δημοκρατία είχε αυτοδυναμία στη Βουλή και σχημάτισε μονοκομματική κυβέρνηση με πρωθυπουργό τον Κυριάκο Μητσοτάκη. Στην αξιωματική αντιπολίτευση βρισκόταν ο ΣΥΡΙΖΑ με τον Αλέξη Τσίπρα. Άλλα τέσσερα κόμματα (ΚΙΝΑΛ, ΚΚΕ, Ελληνική Λύση και ΜέΡΑ25) κατάφεραν να εισέλθουν στη Βουλή. Το εκλογικό όριο του 3% δεν ξεπέρασε η Χρυσή Αυγή που έμεινε εκτός Βουλής.

Το 2020 ξέσπασε η πανδημία της COVID-19, η οποία έπληξε και την Ελλάδα. Για την αντιμετώπιση της πανδημίας η κυβέρνηση επέβαλε δύο φορές καθολικό lockdown, ενώ οργάνωσε και ένα μεγάλο πρόγραμμα εμβολιασμού του πληθυσμού. Μέχρι σήμερα η πανδημία έχει προκαλέσει πάνω από 34.000 θανάτους.

Ύστερα από τον θάνατο της Φώφης Γεννηματά, διεξήχθησαν τον Δεκέμβριο του 2021, εσωκομματικές εκλογές για το ΚΙΝΑΛ από τις οποίες αναδείχθηκε νικητής ο Νίκος Ανδρουλάκης. Τον Μάιο του 2022, το ΚΙΝΑΛ, επέστρεψε στην παλαιά ονομασία του «ΠΑΣΟΚ» και έγινε «ΠΑΣΟΚ-Κίνημα Αλλαγής». Έπειτα από αυτό, οι δημοσκοπήσεις κατέγραψαν άνοδο στην πρόθεση ψήφου για το ΚΙΝΑΛ, όμως από το 2023 και έπειτα καταγράφεται πτώση στα δημοσκοπικά του ποσοστά.

Το 2022, ξεκίνησε η εισβολή της Ρωσίας στην Ουκρανία. Η κυβέρνηση Μητσοτάκη στήριξε τις κυρώσεις της ΕΕ εναντίον της Ρωσίας, ενώ απέστειλε ανθρωπιστική και στρατιωτική ενίσχυση στην Ουκρανία. Ακολούθησε ενεργειακή και πληθωριστική κρίση, που επηρέασε σημαντικά και την Ελλάδα. Την ίδια χρονιά πήρε δημοσιότητα και το σκάνδαλο των υποκλοπών. Αποκαλύφθηκε ότι η ΕΥΠ παρακολουθούσε τις τηλεπικοινωνίες δημοσιογράφων, πολιτικών προσώπων, μεταξύ των οποίων και του Νίκου Ανδρουλάκη, καθώς και υψηλόβαθμων αξιωματικών του στρατού. Επίσης, κάποιοι από αυτούς είχαν παρακολουθηθεί ή είχε γίνει προσπάθεια να παρακολουθηθούν μέσω εγκατάστασης στο κινητό τους τηλέφωνο του λογισμικού κατασκοπίας Predator.

Στις 8 Φεβρουαρίου 2023, η Βουλή ψήφισε για την απαγόρευση συμμετοχής κομμάτων που διοικούνται ονομαστικά ή πραγματικά από κατάδικους, διάταξη που εφαρμόστηκε στην περίπτωση του κόμματος Εθνικό Κόμμα-Έλληνες του Ηλία Κασιδιάρη. Η ΝΔ και το ΠΑΣΟΚ-ΚΙΝΑΛ ψήφισαν υπέρ του νόμου ενώ το ΚΚΕ, η Ελληνική Λύση και το ΜέΡΑ25 καταψήφισαν. Ο ΣΥΡΙΖΑ δήλωσε παρών.Greek Parliament approves amendment to exclude far right party from elections

Στις 28 Φεβρουαρίου 2023, σημειώθηκε σιδηροδρομικό δυστύχημα στα Τέμπη, που προκάλεσε τον θάνατο 57 ανθρώπων. Το δυστύχημα συγκλόνισε την ελληνική κοινωνία και αποκάλυψε ελλείψεις ασφαλείας στον σιδηρόδρομο. Ακολούθησαν απεργίες και μαζικά συλλαλητήρια για την απόδοση ευθυνών για το δυστύχημα, με συμμετοχή αντίστοιχη των πρώτων αντιμνημονιακών διαδηλώσεων του 2011. Στα συλλαλητήρια πήραν δημοσιότητα περιστατικά αστυνομικής βίας και αυθαιρεσίας κατά απλών πολιτών και δημοσιογράφων. Το δυστύχημα στα Τέμπη έχει χαρακτηριστεί και ως πολιτικό ορόσημο, καθώς προκάλεσε φθορά στις δημοσκοπήσεις της Νέας Δημοκρατίας. Από τον Απρίλιο του 2023 και έπειτα όμως, καταγράφηκε μια σταδιακή ανάκαμψη στα ποσοστά της Νέας Δημοκρατίας.

 Προκήρυξη εκλογών 
Στον απόηχο των διαμαρτυριών για το σιδηροδρομικό δυστύχημα στα Τέμπη, ο πρωθυπουργός Κυριάκος Μητσοτάκης ανακοίνωσε στις 28 Μαρτίου την πρόωρη διενέργεια βουλευτικών εκλογών στις 21 Μαΐου. Στις 22 Απριλίου, παρέδωσε στην Πρόεδρο της Δημοκρατίας πράξη του υπουργικού συμβουλίου με την οποία εισηγείτο τη διάλυση της Βουλής των Ελλήνων και την προκήρυξη εθνικών εκλογών για την 21η Μαΐου. Ως εθνικό λόγο για τη διενέργεια των εκλογών, σύμφωνα με το άρθρο 41 του Συντάγματος, επικαλέστηκε την ανάγκη πολιτικής σταθερότητας για την επίτευξη επενδυτικής βαθμίδας. Το ίδιο απόγευμα θυροκολλήθηκε το σχετικό Προεδρικό Διάταγμα στη Βουλή.

Στις 23 Απριλίου, ανέλαβε υπηρεσιακή υπουργός Εσωτερικών, στη θέση του Μάκη Βορίδη, η καθηγήτρια Καλλιόπη Σπανού.

 Συμμετέχοντα κόμματα, συνασπισμοί και ανεξάρτητοι υποψήφιοι 
Στις 2 Μαΐου 2023, ο Άρειος Πάγος αποφάσισε ότι 27 κόμματα, 8 συνασπισμοί κομμάτων και ένας ανεξάρτητος υποψήφιος είχαν τα κριτήρια για να συμμετάσχουν στις εκλογές. Στις εκλογές συμμετείχαν:

 Αντικαπιταλιστική Αριστερή Συνεργασία για την Ανατροπή
 Βόρεια Λέγκα – Κράμα
 ΕΑΝ
 Εθνική Δημιουργία
 Ελεύθεροι Ξανά
 Έλληνες Οικολόγοι
 Ελληνική Λύση
 Ελληνικό Όραμα
 Ελλήνων Συνέλευσις
 Ενότητα – Αλήθεια ΕΝ.Α.
 Ενώνω Συμμαχία Ελευθερίας
 Ένωση Κεντρώων
 Καπνιστικές Ομάδες για την Τέχνη και την Εικαστική Συγκρότηση
 Κίνημα Φτωχών
 Κίνημα 21
 Κοινωνία Αξιών – Φιλελεύθερη Συμμαχία
 Κομμουνιστικό Κόμμα Ελλάδας
 Κομμουνιστικό Κόμμα Ελλάδας (μ-λ)
 Μ-Λ Κομμουνιστικό Κόμμα Ελλάδας
 ΜέΡΑ25 – Συμμαχία για τη Ρήξη
 Νέα Δημοκρατία
 Νέα Δομή
 Δημοκρατικό Πατριωτικό Κίνημα - Νίκη
 Οικολόγοι Πράσινοι – Πράσινη Ενότητα
 Οργάνωση για την Ανασυγκρότηση του Κ.Κ.Ε.
 Οργάνωση Κομμουνιστών Διεθνιστών Ελλάδας
 ΠΑ.ΣΟ.Κ. - Κίνημα Αλλαγής
 Πλεύση Ελευθερίας
 Πνοή Δημοκρατίας
 Πολιτική Πρωτοβουλία
 Πράσινο Κίνημα
 Στέφανος Προΐτσης
 Συμμαχία Ανατροπής
 ΣΥ.ΡΙΖ.Α. - Προοδευτική Συμμαχία
 Τώρα Όλοι Μαζί
 Social

Σύμφωνα με την απόφαση 8/2023 του Α1 Πολιτικού τμήματος, 14 επιπλέον κόμματα αποκλείστηκαν από τη συμμετοχή στις εκλογές είτε για νομικούς είτε για γραφειοκρατικούς λόγους, καθώς και το σύνολο των υποψηφίων τους σε όλες τις εκλογικές περιφέρειες της Ελλάδας.

 Προεκλογική εκστρατεία 

Επίσημα, η προεκλογική εκστρατεία ξεκίνησε στις 22 Απριλίου με την προκήρυξη των εκλογών. Τα κόμματα ήδη από τα τέλη Μαρτίου άρχισαν να εντατικοποιούν τις περιοδείες και τις ομιλίες των πολιτευτών τους. Οι Έλληνες πολιτικοί εφαρμόζουν πολλές μεθόδους για να διαδώσουν τις κομματικές θέσεις τους, όπως τηλεοπτικές συζητήσεις, ομιλίες σε καφετέριες και πλατείες.

Στο προεκλογικό της πρόγραμμα η Νέα Δημοκρατία προσπάθησε να συνδέσει τον εαυτό της με την μεταρρύθμιση της οικονομίας και των θεσμών και το άνοιγμα της Ελλάδας προς τα έξω, ενώ συνέδεσε τον ΣΥΡΙΖΑ, μεταξύ άλλων, με λαϊκιστικές πολιτικές. Η προεκλογική εκστρατεία της ΝΔ έδωσε έμφαση στην οικονομία (μεταξύ άλλων την μείωση των φόρων και της ανεργίας).

Ο ΣΥΡΙΖΑ έδωσε έμφαση στην υπόθεση τηλεφωνικών παρακολουθήσεων, κατηγορώντας τη ΝΔ για τα ανεπαρκή μέτρα ασφαλείας στους σιδηροδρόμους που οδήγησαν στο σιδηροδρομικό δυστύχημα των Τεμπών, όπως επίσης στην έλλειψη εμπιστοσύνης των πολιτών στον Μητσοτάκη, την στεγαστική κρίση, τους μισθούς, τα προβλήματα της μεσαίας τάξης και άλλα.

Η εκστρατεία του ΠΑΣΟΚ, παλαιότερα κυβερνητικού κόμματος, έδωσε έμφαση στην αξιοκρατία, την πράσινη μετάβαση, το ισχυρό σύστημα υγείας και τη διαφάνεια. Ο Νίκος Ανδρουλάκης επέκρινε και απέρριψε οποιαδήποτε συνεργασία με τον Μητσοτάκη και τον Τσίπρα, επειδή υποστήριξαν μέτρα λιτότητας. Υποστήριξε ότι για να συμμετάσχει σε κυβέρνηση συνασπισμού πρέπει να συμφωνηθεί ηγέτης της να είναι ένας μη κομματικός αρχηγός.

Η εκστρατεία του ΚΚΕ είχε ως κεντρικούς άξονες τις ευθύνες των τριών μεγάλων κομμάτων για τα μέτρα λιτότητας, τις ομοιότητες μεταξύ της ΝΔ, του ΣΥΡΙΖΑ και το ΠΑΣΟΚ (ο ΣΥΡΙΖΑ ψήφισε το 50% των νόμων της ΝΔ, ενώ το ΠΑΣΟΚ το 70%) στα προγράμματα και τη κυβερνητική τους πολιτική, παρουσιάζοντας σαν παράδειγμα την κυβέρνηση Σαμαρά. Άλλα σημαντικά σημεία του προγράμματος του ΚΚΕ ήταν ζητήματα της εργατικής τάξης, όπως η εκμετάλλευση των εργαζομένων από τους εργοδότες και οι κακές συνθήκες εργασίας, το δυστύχημα στα Τέμπη και η παραμέληση των υποδομών από παλαιότερες κυβερνήτες, η αποδέσμευση της Ελλάδας από την πόλεμο στην Ουκρανία, αλλά και προβλήματα της μεσαίας τάξης, όπως το στεγαστικό ζήτημα, η ποιότητα ζωής, η παιδεία και οι φοιτητές. Το κόμμα ζητούσε βελτίωση των σχέσεων με την Τουρκία, ενεργειακό σχεδιασμό προς όφελος του λαού και τάχθηκε υπέρ της νομιμοποίησης των μεταναστών που ζουν και εργάζονται χωρίς έγγραφα για να αποκτήσουν βασικά δικαιώματα.

Η Ελληνική Λύση υποστήριξε τον οικονομικό πατριωτισμό, την αλλαγή του παραγωγικού μοντέλου προκειμένου να απεξαρτηθεί η Ελλάδα από τον τουρισμό, το εθνικό συμφέρον, την επέκταση της αιγιαλίτιδας ζώνης από τα 6 στα 12 μίλια, την πράσινη μετάβαση και την εξόρυξη πόρων μεταξύ άλλων.

Το ΜέΡΑ25 υποστήριξε την «ρήξη με τις υποδείξεις των Βρυξελλών και τα ολιγαρχικά συμφέροντα», την θέσπιση ενός δωρεάν συστήματος καταθέσεων (Δήμητρα), την κατάργηση της στρατιωτικής θητείας, την αναθεώρηση της θέσης της Ελλάδας στο ΝΑΤΟ, εναντιώνεται στην διαίρεση του κόσμου σε μπλοκ, την κατάργηση του χρηματιστηρίου ενέργειας και την μη εξόρυξη πόρων (για οικολογικούς λόγους), την δημόσια και δωρεάν εκπαίδευση, την τροποποίηση του εκπαιδευτικού συστήματος, την ανεξάρτητη δικαιοσύνη. Ως προς την υγεία, το κόμμα υποστήριξε τη «δημόσια, καθολική, ανθρωποκεντρική και δωρεάν υγεία».

 Φωτοθήκη προεκλογικής περιόδου 

Συνθήματα κομμάτων
ΚόμμαΣύνθημαΝέα Δημοκρατία«Σταθερά Τολμηρά Μπροστά»Συνασπισμός Ριζοσπαστικής Αριστεράς - Προοδευτική Συμμαχία«Δικαιοσύνη Παντού»Πανελλήνιο Σοσιαλιστικό Κίνημα - Κίνημα Αλλαγής«Η κοινωνία στο προσκήνιο»Κομμουνιστικό Κόμμα Ελλάδας«Μόνοι τους και όλοι μας»Ελληνική Λύση«Πρώτα η Ελλάδα, Πρώτα οι Έλληνες»Μέτωπο Ευρωπαϊκής Ρεαλιστικής Ανυπακοής«Όλα μπορούν να είναι αλλιώς»Νίκη«Διεκδικούμε την Ελλάδα που μας αξίζει»Πλεύση Ελευθερίας «Δώσε Ζωή στην Βουλή»

Η ΝΔ χρησιμοποίησε επίσης το σύνθημα: «Η Ελλάδα δεν γυρίζει πίσω», σύνθημα του κόμματος υπό την ηγεσία του Κωνσταντίνου Μητσοτάκη στις βουλευτικές εκλογές του 1993. Το ΚΚΕ χρησιμοποίησε επίσης το σύνθημα: «Μόνο ο λαός σώζει το λαό», ενώ το ΠΑΣΟΚ-ΚΙΝΑΛ χρησιμοποίησε ένα επιπλέον σύνθημα σε ομιλίες και τηλεοπτικά σποτ: «Απόφαση Αλλαγής»..

Ντιμπέιτ
Στις 29 Απριλίου 2023, συνεκλήθη η διακομματική επιτροπή υπό την υπηρεσιακή υπουργό Εσωτερικών, Καλλιόπη Σπανού, που κατέληξε σε συμφωνία για την διεξαγωγή μιας τηλεμαχίας των πολιτικών αρχηγών. Η τηλεμαχία πραγματοποιήθηκε στις 10 Μαΐου, 11 μέρες πριν τις εκλογές, στο Ραδιομέγαρο Αγίας Παρασκευής. Στο ντιμπέιτ συμμετείχαν οι αρχηγοί των 6 πολιτικών κομμάτων που μετέχουν στη Βουλή και 6 δημοσιογράφοι που εκπροσωπούν τα μεγάλα τηλεοπτικά δίκτυα. Διεξήχθησαν 6 γύροι και 6 θεματικές: Οικονομία, Ανάπτυξη και Επενδύσεις· Εξωτερική πολιτική και Άμυνα· Κράτος, Θεσμοί και Διαφάνεια· Υγεία, Παιδεία και Κοινωνική Πρόνοια· Ενέργεια και Περιβάλλον· Νέα Γενιά.

 Ντιμπέιτ Ελληνικών βουλευτικών εκλογών Μαΐου 2023 Ημερομηνία Ώρα Οργανωτές Συντονιστής        ΝΔ ΣΥΡΙΖΑ  ΚΚΕ ΕΛ ΜέΡΑ25  Παραπομπές 10 Μαΐου 2023 9:00ΜΜ ΕΡΤ1 Γιώργος ΚουβαράςΠΠΠΠΠΠ 

Η Ζωή Κωνσταντοπούλου είχε ζητήσει επίσης να συμμετέχει, αλλά το αίτημα της δεν έγινε δεκτό. Οι δημοσιογράφοι που έθεσαν τις ερωτήσεις ήταν η Σία Κοσιώνη, ο Αντώνης Σρόιτερ, η Μάρα Ζαχαρέα, η Ράνια Τζίμα, ο Παναγιώτης Στάθης και ο Γιώργος Παπαδάκης. Συντονιστής ήταν ο Γιώργος Κουβαράς. Η ΕΡΤ1 σημείωσε τηλεθέαση 20,1% ενώ το παρακολούθησαν συνολικά 2,1 εκ. τηλεθεατές. Μεταδόθηκε επίσης και από τα 6 τηλεοπτικά κανάλια πανελλαδικής εμβέλειας, τον Alpha TV, ΑΝΤ1, Mega Channel, Open TV, Skai TV, Star Channel.

 Δημοσκοπήσεις 

Το τελικό exit poll, που ανακοινώθηκε περί ώρα 20.30 μμ στις 21/05/2023, έδινε τα εξής αποτελέσματα: 

 Αποτελέσματα 

+Σύνοψη αποτελεσμάτων βουλευτικών εκλογών 21ης Μαΐου 2023  300px|centerΚόμμαΕπικεφαλήςΨήφοιΈδρεςΑριθμός% % ±Αριθμός±Νέα ΔημοκρατίαΚυριάκος Μητσοτάκης2.407.750 40,79%146Συνασπισμός Ριζοσπαστικής Αριστεράς - Προοδευτική ΣυμμαχίαΑλέξης Τσίπρας1.184.621 20,07%71Πανελλήνιο Σοσιαλιστικό Κίνημα - Κίνημα ΑλλαγήςΝίκος Ανδρουλάκης 676.165 11,46%41 Κομμουνιστικό Κόμμα ΕλλάδαςΔημήτρης Κουτσούμπας426.633 7,23%26Ελληνική ΛύσηΚυριάκος Βελόπουλος262.498 4,45% 16  ΝίκηΔημήτρης Νατσιός172.260 2,92%Νέο-
|align="center"|Νέο
|-
|style="background-color:" | 
|style="text-align:left" |Πλεύση Ελευθερίας
|style="text-align:left" |Ζωή Κωνσταντοπούλου 
|align="right"|170.424
|align="right"|2,89%
|align="center"|
|align="center"|--Μέτωπο Ευρωπαϊκής Ρεαλιστικής Ανυπακοής Γιάνης Βαρουφάκης155.1072,63%-
|align="center"|
|-
|style="background-color:#58AAFE" |
|style="text-align:left" |Συμμαχία Ανατροπής
|style="text-align:left" |Δημήτρης Καζάκης
|align="right"|53.346
|align="right"|0,90%
|align="center"|
|align="center"|--Εθνική ΔημιουργίαΘάνος Τζήμερος48.0360,81%-
|align="center"|-
|-
|style="background-color:#FF5F00"|
|style="text-align:left" |Ενώνω - Συμμαχία Ελευθερίας
|style="text-align:left" |Νίκος Μαυραγάνης
|align="right"|37.305
|align="right"|0,63%
|align="center"|Νέο
|align="center"|--Οικολόγοι ΠράσινοιΔημήτρης Πολιτόπουλος 35.2010,60%--
|align="center"|-
|-
|style="background-color:#551225"|
|style="text-align:left" |Κίνημα 21
|style="text-align:left" |Ζώης Μπέχλης
|align="right"|34.914
|align="right"|0,59%
|align="center"|Νέο
|align="center"|--Αντικαπιταλιστική Αριστερή Συνεργασία για την Ανατροπήδιοικούσα επιτροπή 31.7590,54%-
|align="center"|-
|-
|style="background-color:#375B7A"|
|style="text-align:left" |Πνοή Δημοκρατίας
|style="text-align:left" |Δημήτριος Κούβελας
|align="right"|27.619
|align="right"|0,47%
|align="center"|Νέο
|align="center"|--Ένωση ΚεντρώωνΒασίλης Λεβέντης22.4710,38%-
|align="center"|-
|-
|style="background-color:#1F2F5B" |
|style="text-align:left" |Ελεύθεροι Ξανά
|style="text-align:left" |Φαίδων Βόβολης
|align="right"|20.443
|align="right"|0,35%
|align="center"|Νέο
|align="center"|--Κίνημα Φτωχών ΕλλάδαςΠαύλος Κοντογιαννίδης18.4790,31%Νέο-
|align="center"|-
|-
|style="background-color:#FFA600" |
|style="text-align:left" |ΕΑΝ
|style="text-align:left" |Αναστάσιος Κανελλόπουλος
|align="right"|15.174
|align="right"|0,26%
|align="center"|Νέο
|align="center"|--Πράσινο ΚίνημαΚώστας ΚαλογράνηςΣωτηρία Ακριβού14.6270,25%Νέο-
|align="center"|-
|-
|style="background-color:#023F7E" |
|style="text-align:left" |Τώρα Όλοι Μαζί
|style="text-align:left" |Αθανάσιος Κολυβάς
|align="right"|14.036
|align="right"|0,24%
|align="center"|Νέο
|align="center"|--Ελλήνων ΣυνέλευσιςΑρτέμης Σώρρας12.7430,22%-
|align="center"|-
|-
|style="background-color:" |
|style="text-align:left" |Κομμουνιστικό Κόμμα Ελλάδας (μαρξιστικό-λενινιστικό)
|style="text-align:left" |διοικούσα επιτροπή
|align="right"|12.742
|align="right"|0,22%
|align="center"|
|align="center"|-- Καπνιστικές Ομάδες για την Τέχνη και την Εικαστική ΣυγκρότησηΝίκος Λούβρος11.5210,20%--
|align="center"|-
|-
|style="background-color:#0077BE"|
|style="text-align:left" |Ενότητα - Αλήθεια
|style="text-align:left" |Αργύρης Νταλιάνης 
|align="right"|11.401
|align="right"|0,19%
|align="center"|Νέο
|align="center"|--Πολιτική Πρωτοβουλίαδιοικούσα επιτροπή 6.0790,10%Νέο-
|align="center"|-
|-
|style="background-color:#E6BE1E"|
|style="text-align:left" |Κοινωνία Αξιών - Φιλελεύθερη Συμμαχία
|style="text-align:left" |Στέλιος Φενέκος
|align="right"|5.866
|align="right"|0,10%
|align="center"|Νέο
|align="center"|--Βόρεια Λέγκα - ΚράμαΧρήστος Ορφανίδης5.4300,09%Νέο-
|align="center"|-
|-
|style="background-color:"|
|style="text-align:left" |Μαρξιστικό-Λενινιστικό Κομμουνιστικό Κόμμα Ελλάδας
|style="text-align:left" |διοικούσα επιτροπή 
|align="right"|3.922
|align="right"|0,07%
|align="center"|
|align="center"|--Οργάνωση Κομμουνιστών Διεθνιστών ΕλλάδαςΣωφρόνιος Παπαδόπουλος1.9300,03%-
|align="center"|-
|-
|style="background-color:#95FF76"|
|style="text-align:left" |Social
|style="text-align:left" |Συμεών Καψάλας
|align="right"|1.014
|align="right"|0,02% 
|align="center"|Νέο
|align="center"|-- Οργάνωση για την Ανασυγκρότηση του Κ.Κ.Ε.Ηλίας Ζαφειρόπουλος1.0100,02%--
|align="center"|-
|-
|style="background-color:#0E697F"|
|style="text-align:left" |Νέα Δομή
|style="text-align:left" |Νικόλαος Πολύζος
|align="right"|70
|align="right"|<0,01%
|align="center"|Νέο
|align="center"|--Ελληνικό ΌραμαΤάσος Τσανεκλίδης12<0,01%--
|align="center"|-
|-
|style="background-color:" |
|style="text-align:left" |Έλληνες Οικολόγοι
|style="text-align:left" |Δημοσθένης Βεργής
|align="right"|0
|align="right"|0,00%
|align="center"|0,00
|align="center"|--Ανεξάρτητοι υποψήφιοι 155<0,01%-
|align="center"|
|-
!colspan="8" |
|-
| style="text-align:left;" colspan="3" |Σύνολο|5.902.763|100|
|align="center"|300!
|-
!colspan="8" |
|-
| style="text-align:left;" colspan="3" |Έγκυρα
|5.902.763
|97,39%
|
! colspan="2" rowspan="6" |
|-
| style="text-align:left;" colspan="3" |Άκυρα
|123.318
|2,03%
|
|-
| style="text-align:left;" colspan="3" |Λευκά
|34.959
|0,58%
|
|-
| style="text-align:left;" colspan="3" |Ψήφισαν|6.061.040|61,10%|
|-
| style="text-align:left;" colspan="3" |Αποχή
|3.858.075
|38,90%
|
|-
| style="text-align:left;" colspan="3" |Εγγεγραμμένοι|9.919.115!
|(-65.819)'''
Πηγή: ekloges.ypes.gr

Σημείωση: Τα αποτελέσματα του ΜέΡΑ25 συγκρίνονται με τα αποτελέσματα του ΜέΡΑ25 και της Λαϊκής Ενότητας του 2019.

+Τα μεγαλύτερα και μικρότερα ποσοστά ανά κόμμαΚόμμαΜεγ. ποσοστό%Μικ. ποσοστό% Νέα ΔημοκρατίαΔωδεκάνησα49,93Ροδόπη27,06 Συνασπισμός Ριζοσπαστικής ΑριστεράςΡοδόπη33,18Χίος12,36 Πανελλήνιο Σοσιαλιστικό Κίνημα - Κίνημα ΑλλαγήςΡοδόπη22,63Α' Πειραιά5,93 Κομμουνιστικό Κόμμα ΕλλάδαςΣάμος16,52Ξάνθη2,84 Ελληνική ΛύσηΈβρος8,72Λευκάδα1,64

 Σχηματισμός κυβέρνησης 
Μετά την ανακοίνωση των εκλογικών αποτελεσμάτων, κανένα κόμμα δεν κατάφερε να συγκεντρώσει την απαιτούμενη κοινοβουλευτική πλειοψηφία για τον σχηματισμό αυτοδύναμης κυβέρνησης. Την επομένη ημέρα των εκλογών, η Πρόεδρος της Δημοκρατίας Κατερίνα Σακελλαροπούλου επέδωσε διερευνητική εντολή στον πρόεδρο της ΝΔ και απερχόμενο πρωθυπουργό Κυριάκο Μητσοτάκη, εκείνος όμως την επέστρεψε την ίδια ημέρα, λέγοντας πως δεν υπάρχουν περιθώρια συγκλίσεων για τον σχηματισμό κυβερνήσεως συνεργασίας. Τις επόμενες ημέρες έλαβαν διερευνητική εντολή ο πρόεδρος του ΣΥΡΙΖΑ-ΠΣ, Αλέξης Τσίπρας και ο πρόεδρος του ΠΑΣΟΚ-ΚΙΝΑΛ, Νίκος Ανδρουλάκης, αμφότεροι, ωστόσο, την επέστρεψαν άμεσα. Στις 24 Μαΐου πραγματοποιήθηκε σύσκεψη των πολιτικών αρχηγών των κοινοβουλευτικών κομμάτων υπό την Πρόεδρο της Δημοκρατίας. Η σύσκεψη είχε σκοπό την ύστατη εξέταση του ενδεχομένου σχηματισμού κυβέρνησης η οποία να διαθέτει την εμπιστοσύνη της Βουλής, είτε τον σχηματισμό υπηρεσιακής κυβέρνησης από όλα τα κόμματα της Βουλής, προκειμένου να διεξαγάγει νέες εκλογές. Ωστόσο η πρώτη επιλογή κατέστη άκαρπη και την ίδια ημέρα η Πρόεδρος της Δημοκρατίας πρότεινε τον σχηματισμό υπηρεσιακής κυβέρνησης, στον Πρόεδρο του Ελεγκτικού Συνεδρίου, Ιωάννη Σαρμά. Εκείνος αποδέχτηκε, ορκίστηκε Πρωθυπουργός στις 25 Μαΐου 2023 και οδήγησε τη χώρα σε εκλογές στις 25 Ιουνίου.

 Δείτε επίσης 
 Κατάλογος Ελλήνων βουλευτών (Μάιος 2023)
 Υπηρεσιακή κυβέρνηση Ιωάννη Σαρμά 2023

 Παραπομπές 

Ελληνικές βουλευτικές εκλογές 2023 05
Κατηγορία:Εκλογές του 2023